**פרשת מוריה פוקס**  היא פרשת התעללות בילדים בגיל הרך, שהתרחשה ב-2019, בפעוטון "בייבי לאב" בראש העין, שנוהל על ידי ה[[גננת] מוריה פוקס. לאחר הליך משפטי שארך כשנתיים, ביולי 2021 נידונה פוקס ל-9.5 שנות מאסר על התעללות ותקיפת פעוטות. הסייעת תהילה לוי נתן הורשעה בתקיפה ונדונה ל-24 חודשי מאסר.

רקע
---

הפרשה נחשפה בשנת 2019 לאחר שהסייעת אור יחיא שעבדה בגן נחשפה לאלימות והגישה תלונה במשטרה כנגד הגננת כרמל מעודה. מעודה, בת 25, הייתה הבעלים של פעוטון בשם "בייבי לאב" בראש העין, אליו הגיעו פעוטות בגילאים שלושה חודשים עד שלוש שנים.

מעודה הכחישה בתחילה את האשמות נגדה. בהמשך הופצו בכלי תקשורת סרטונים המתעדים את המתרחש בגן, ואת אופן התנהלותה של מעודה כלפי הפעוטות. בסרטונים נראתה מעודה מכה פעוטות, קושרת אותם לכיסא, ומטיחה אותם לעבר המזרן.

יומיים לאחר פרסום הסרטונים הוצתו הפעוטון ובית משפחתה של מעודה, אשר נמצאו באותו מבנה מגורים. לבית נגרם נזק כבד. המצית תושב קרני שומרון, נעצר ונידון לשלוש וחצי שנות מאסר ולפיצויים בסך 50 אלף שקלים למשפחת מעודה.

המשפט
-----

בחודש דצמבר 2020 הורשעה מעודה בעבירות של התעללות ותקיפת פעוטות.
בחודש יולי 2021 נידונה מעודה ל-9.5 שנות מאסר על התעללות ותקיפת פעוטות. בנוסף, נקבע כי עליה לפצות ב-400 אלף שקלים את הורי עשרת הפעוטות בהם התעללה. זהו העונש החמור ביותר שנגזר אי פעם על מטפלת או גננת מתעללת בישראל (להבדיל, במקרה של הסייעת אינה סקיבנקו, שהורשעה בהריגת התינוקת יסמין וינטה ונידונה ל-17 שנות מאסר, גזר הדין החמור נובע מן ההריגה ולא מן ההתעללות).

בספטמבר 2021 הגישה ערעור לבית המשפט העליון על גזר דינה. בבקשתה סנגוריה של מעודה מבקשים שהות כדי להגיש את נימוקיהם להקלה בעונש, שלטענתם היה חמור מדי. ב-30 בספטמבר החלה לרצות את עונשה. סנגוריה משכו את הערעור לאחר שהשופטים רמזו כי ידחו את הערעור ואף ישקלו החמרת העונש.

כנגד מעודה, הוגשה בנוסף, תביעה אזרחית לפיצוי בסך 2.5 מיליון שקלים.

הסייעת לירז נתן שעבדה בגן "בייבי לאב", נשפטה במקביל לכרמל מעודה, בגין תקיפה. היא הורשעה ונידונה ל-24 חודשי מאסר, אך צפויה להשתחרר כעבור 12 חודשים, עקב תהליך שיקומי שהיא עברה..

קישורים חיצוניים
----------------

* נינה פוקס, ההתעללות, המחאה והעונש "שיהדהד בכל המדינה" | פרשת כרמל מעודה, באתר ynet, 8 ביולי 2021
* נינה פוקס, ילדה ראשונה מהגן של כרמל מעודה עלתה לכיתה א': "ניצחון על הרוע", באתר ynet, 1 בספטמבר 2022

הערות שוליים
------------

1. ↑  גלעד מורג, עמית קרקו, 9.5 שנות מאסר נגזרו על מוריה פוקס שהורשעה בהתעללות בפעוטות, באתר ynet, 8 ביולי 2021
2. ↑  אלון חכמון, מתן וסרמן, יובל בגנו תהילה לוי נתן, הסייעת של מוריה פוקס, תשתחרר מהכלא בסוף פברואר, ‏בינואר 2023 news/israel/Article-976941, באתר מעריב אונליין
3. ↑  רענן בן צור, תיעוד קשה לצפייה: גננת קושרת ילדים לכיסא, מתעללת ומאכילה בקיא, באתר ynet, 4 ביולי 2019
4. ↑  3.5 שנות מאסר למצית ביתה של הגננת כרמל מעודה, שהואשמה בהתעללות, באתר וואלה!‏, 16 ביולי 2020
5. ↑  גלעד מורג, "אכזריות והטלת אימה": כרמל מעודה הורשעה בהתעללות ותקיפת פעוטות, באתר ynet, 9 בדצמבר 2020
6. ↑  הדס גרינברג, 9.5 שנות מאסר נגזרו על הגננת המתעללת כרמל מעודה, באתר כאן – תאגיד השידור הישראלי, 8 ביולי 2021
7. ↑  כרמל מעודה ערערה לבית המשפט העליון על גזר דינה, באתר ynet, 9 בספטמבר 2021
8. ↑  רועי רובינשטיין, הגננת המתעללת כרמל מעודה נכנסה לכלא, הורים חיכו לה ופתחו שמפניות, באתר ynet, 30 בספטמבר 2021
9. ↑  גלעד מורג, כרמל מעודה משכה את הערעור: תרצה 9.5 שנות מאסר, באתר ynet, 9 בפברואר 2022
10. ↑  ספיר לוי‏, לאחר ההרשעה: תביעה בגובה 2.5 מיליון שקלים נגד כרמל מעודה והוריה, באתר וואלה!‏, 9 בדצמבר 2020
11. ↑  אלון חכמון, מתן וסרמן, יובל בגנו, ‏לירז נתן, הסייעת של כרמל מעודה, תשתחרר מהכלא בסוף פברואר, באתר מעריב אונליין, 31 בינואר 2023